
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1378 

3 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καταβολή ειδικής αποζημίωσης στους δικαστικούς 
υπαλλήλους για την έκτακτη απασχόλησή τους 
για τη διενέργεια του Δημοψηφίσματος της 5ης 

Ιουλίου 2015. 1 

Καθορισμός της ειδικής αποζημίωσης στους υπαλ¬ 
λήλους του πρώην Υπουργείου Δημόσιας Τάξης 
και Προστασίας του Πολίτη, για την έκτακτη απα¬ 
σχόλησή τους κατά τη διενέργεια του Δημοψη¬ 
φίσματος της 5ης Ιουλίου 2015. 2 

Καθορισμός της ειδικής αποζημίωσης στα στελέχη 
του Λιμενικού Σώματος - Ελληνικής Ακτοφυλακής 
του Υπουργείου Οικονομίας, Υποδομών, Ναυτιλί¬ 
ας και Τουρισμού, για την έκτακτη απασχόλησή 
τους κατά τη διενέργεια του Δημοψηφίσματος 


της 5ης Ιουλίου 2015. 3 

ΑΠΟΦΑΣΕΙ Σ 

Αριθμ. 22298 (1) 


Καταβολή ειδικής αποζημίωσης στους δικαστικούς 
υπαλλήλους για την έκτακτη απασχόλησή τους για 
τη διενέργεια του Δημοψηφίσματος της 5ης Ιουλί¬ 
ου 2015 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α'). 

β) του Ν. 4023/2011 «Διεύρυνση της άμεσης και συμμε¬ 
τοχικής δημοκρατίας με τη διενέργεια δημοψηφίσμα¬ 
τος» (ΦΕΚ 220Α'), 

γ) του άρθρου 19, παρ. 10 και του άρθρου 45 του 
Ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση Ενσω¬ 
μάτωση Οδηγίας 2009/50/ΕΚ» (ΦΕΚ 85/Α') και του άρ¬ 
θρου 58, παρ. 10β του Ν. 4075/2012 «Θέματα Κανονισμού 


Ασφάλισης ΙΚΑ-ΕΤΑΜ, Ασφαλιστικών Φορέων, προσαρ¬ 
μογή της νομοθεσίας στην Οδηγία 2010/18/ΕΕ και λοιπές 
διατάξεις» (ΦΕΚ 89/Α'), 

δ) του Ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
Δημόσιο Λογιστικό και άλλες διατάξεις» (ΦΕΚ 143/Α'), 

ε) του άρθρου 90 του Π.δ. 63/2005 «Κυβέρνηση και 
Κυβερνητικά Οργανα - Κωδικοποίηση της Νομοθεσίας» 
(ΦΕΚ 98/Α'), 

στ) του Π.δ/τος 26/2012 «Κωδικοποίηση σε ενιαίο κεί¬ 
μενο των διατάξεων της νομοθεσίας για την εκλογή 
βουλευτών» (ΦΕΚ 57Α') όπως ισχύει, 

ζ) την αριθμ. Υ59/16.2.2015 «Ανάθεση αρμοδιοτήτων 
στον Αναπληρωτή Υπουργό Οικονομικών Δημήτριο Μάρ- 
δα» (ΦΕΚ 256/Β/20-02-2015), 

2. Την ανάγκη παροχής έκτακτης εργασίας, από 
υπαλλήλους της Γραμματείας του Αρείου Πάγου, της 
Εισαγγελίας του Αρείου Πάγου, της Γραμματείας του 
Συμβουλίου της Επικράτειας, της Γ ενικής Επιτροπείας 
της Επικράτειας των Τακτικών Διοικητικών Δικαστηρίων, 
των Εφετείων, των Εισαγγελιών Εφετών, των Διοικη¬ 
τικών Εφετείων, των Πρωτοδικείων, των Εισαγγελιών 
Πρωτοδικών, των Διοικητικών Πρωτοδικείων, των Ειρη¬ 
νοδικείων και των Πταισματοδικείων, τους επιμελητές 
Ανηλίκων των Δικαστηρίων Ανηλίκων, τους επιμελητές 
Κοινωνικής Αρωγής, καθώς και τους υπαλλήλους των 
Εμμίσθων Υποθηκοφυλακείων και των Κτηματολογικών 
Γ ραφείων Ρόδου και Κω-Λέρου, για την αντιμετώπιση 
των αυξημένων εργασιών για τη διενέργεια του Δημο¬ 
ψηφίσματος της 5ης Ιουλίου 2015 

3. Το γεγονός ότι οι εργασίες αυτές, λόγω της φύσης 
και του όγκου τους, δεν είναι δυνατόν να αντιμετωπι¬ 
στούν εντός του κανονικού ωραρίου εργασίας και παρί- 
σταται ανάγκη απασχόλησης των ανωτέρω υπαλλήλων 
πέραν του κανονικού ωραρίου και κατά τις εξαιρέσιμες 
ημέρες και τις νυκτερινές ώρες. 

5. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού του 
Ειδικού Φορέα 07-130 «ΕΚΛΟΓΕΣ» και ΚΑΕ 5262, το ύψος 
της οποίας ανέρχεται στο ποσό των ενός εκατομμυ¬ 
ρίου οκτακόσιων ενενήντα πέντε χιλιάδων οκτακόσιων 
ογδόντα ευρώ (1.895.880€), αποφασίζουμε: 

1. Συγκροτούμε για το χρονικό διάστημα από 28.06.2015 
έως 10.7.2015 συνεργεία παροχής έκτακτης εργασίας για 
τη διενέργεια του Δημοψηφίσματος της 5ης Ιουλίου 

2015, στα οποία θα συμμετέχουν συνολικά έξι χιλιάδες 
εκατό (6.100) υπάλληλοι, ως κατωτέρω: 

α) Όλοι οι μόνιμοι δικαστικοί υπάλληλοι και οι υπάλ¬ 
ληλοι με σχέση εργασίας ιδιωτικού δικαίου αορίστου 
χρόνου (γραμματείς, δακτυλογράφοι και επιμελητές 
Δικαστηρίων) της Γραμματείας του Αρείου Πάγου, της 
Εισαγγελίας του Αρείου Πάγου, των Εφετείων, των Ει¬ 
σαγγελιών Εφετών, των Πρωτοδικείων, των Εισαγγελιών 
Πρωτοδικών, των Ειρηνοδικείων και των Πταισματοδι¬ 
κείων, οι επιμελητές Ανηλίκων των Δικαστηρίων Ανη¬ 
λίκων, οι επιμελητές Κοινωνικής Αρωγής, οι μόνιμοι και 
με σύμβαση εργασίας αορίστου χρόνου υπάλληλοι των 
Εμμίσθων Υποθηκοφυλακείων και των Κτηματολογικών 
Γ ραφείων Ρόδου και Κω-Λέρου. 

β) Όλοι οι μόνιμοι δικαστικοί υπάλληλοι και οι υπάλ¬ 
ληλοι με σχέση εργασίας ιδιωτικού δικαίου αορίστου 
χρόνου (γραμματείς, δακτυλογράφοι, επιμελητές Δικα¬ 
στηρίων) της Γ ραμματείας του Συμβουλίου της Επικρά¬ 
τειας, της Γενικής Επιτροπείας της Επικράτειας των 
Τακτικών Διοικητικών Δικαστηρίων, των Διοικητικών 
Εφετείων και των Διοικητικών Πρωτοδικείων. 

γ) Το μόνιμο ή με σύμβαση εργασίας ιδιωτικού δικαίου 
αορίστου χρόνου προσωπικό καθαριότητας που υπηρε¬ 
τεί στα ως άνω Δικαστήρια. 

δ) Οι πενήντα τέσσερις (54) μόνιμοι υπάλληλοι του Τα¬ 
μείου Χρηματοδότησης Δικαστικών Κτιρίων (ΤΑ.Χ.ΔΙ.Κ.) 
που υπηρετούν σε όλες τις δικαστικές υπηρεσίες της 
χώρας. 

Η κατανομή των ανωτέρω υπαλλήλων στα συνεργεία 
παροχής έκτακτης εργασίας για τη διενέργεια του Δη¬ 
μοψηφίσματος της 5ης Ιουλίου 2015 γίνεται ως εξής: 

Στα Πρωτοδικεία μετέχουν οι υπάλληλοι που υπηρε¬ 
τούν σε αυτά, οι υπάλληλοι των Εφετείων (όπου υπάρ¬ 
χουν), των Διοικητικών Εφετείων (όπου υπάρχουν) και 
των Διοικητικών Πρωτοδικείων, των Ειρηνοδικείων και 
των Πταισματοδικείων, οι επιμελητές Ανηλίκων των 
Δικαστηρίων Ανηλίκων και οι επιμελητές Κοινωνικής 
Αρωγής. 

Στις Εισαγγελίες Πρωτοδικών μετέχουν οι υπάλληλοι 
που υπηρετούν σε αυτές, οι υπάλληλοι των Εισαγγε¬ 
λιών Εφετών (όπου υπάρχουν), καθώς και οι μόνιμοι ή 
με σύμβαση εργασίας ιδιωτικού δικαίου αορίστου χρό¬ 
νου υπάλληλοι των Έμμισθων Υποθηκοφυλακείων και 
των Κτηματολογικών Γ ραφείων που αναφέρονται στο 
εδάφιο α). 

Επιπλέον, στην Εισαγγελία Πρωτοδικών Αθηνών μετέ¬ 
χουν οι υπάλληλοι της Γ ραμματείας του Αρείου Πάγου 
και της Εισαγγελίας του Αρείου Πάγου, της Γ ραμμα¬ 
τείας του Συμβουλίου της Επικράτειας και της Γ ενικής 
Επιτροπείας της Επικράτειας των Τακτικών Διοικητικών 
Δικαστηρίων. 

2. Καθορίζουμε την ειδική αποζημίωση για έκαστο εκ 
των υπαλλήλων που θα συμπεριληφθεί στα συνεργεία 
της προηγούμενης παραγράφου, στο ποσό των διακοσί- 
ων ογδόντα ευρώ (280,00€) συνολικά για όλο το χρονικό 
διάστημα παροχής της έκτακτης εργασίας. 

Σε περίπτωση προσφοράς μειωμένου χρόνου εργασί¬ 
ας, θα καταβληθεί και ανάλογη με αυτόν αποζημίωση. 

3. Η παροχή της πρόσθετης εργασίας βεβαιώνεται από 
τους Προϊσταμένους των οικείων Δικαστηρίων. 

4. Η απαιτούμενη δαπάνη για την καταβολή της ως 
άνω ειδικής αποζημίωσης στο προσωπικό των συνερ¬ 
γείων παροχής έκτακτης εργασίας για τη διενέργεια 


του Δημοψηφίσματος της 5ης Ιουλίου 2015, θα βαρύνει 
την πίστωση του Ειδικού Φορέα 07-130 "ΕΚΛΟΓΕΣ" και 
Κ.Α.Ε. 5262 προϋπολογισμού εξόδων του Υπουργείου 
Εσωτερικών και Δ.Α, οικονομικού έτους 2015. 

Η πληρωμή της αποζημίωσης στο προσωπικό που θα 
μετέχει στα συνεργεία παροχής έκτακτης εργασίας, 
θα πραγματοποιηθεί μετά την παρέλευση του οριζο- 
μένου στην παράγραφο 1 χρονικού διαστήματος και η 
μεταφορά της απαιτούμενης πίστωσης θα γίνει από τη 
Διεύθυνση Οικονομικών Υπηρεσιών Κεντρικής Υπηρεσί¬ 
ας του Υπουργείου Εσωτερικών και Δ.Α. 

Η οριζομένη με την παρούσα αποζημίωση υπόκειται 
στις νόμιμες κρατήσεις, καθώς και σε φορολογία ει¬ 
σοδήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2015 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΝΙΚΟΛΑΟΣ ΒΟΥΤΣΗΣ ΔΗΜΗΤΡΙΟΣ ΜΑΡΔΑΣ 

-♦- 

Αριθμ. 22592 (2) 

Καθορισμός της ειδικής αποζημίωσης στους υπαλλή¬ 
λους του πρώην Υπουργείου Δημόσιας Τάξης και 
Προστασίας του Πολίτη, για την έκτακτη απασχό¬ 
λησή τους κατά τη διενέργεια του Δημοψηφίσματος 
της 5ης Ιουλίου 2015. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν. 4023/2011 «Διεύρυνση της άμεσης και συμμε¬ 
τοχικής δημοκρατίας με τη διενέργεια δημοψηφίσμα¬ 
τος» (ΦΕΚ 220Α'), 

β. του άρθρου 19, παρ. 10 και του άρθρου 45 του 
Ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την αποκεντρωμένη διοίκηση. 

Ενσωμάτωση Οδηγίας 2009/50/ΕΚ» (ΦΕΚ 85/Α') και 
του άρθρου 58, παρ. 10β του Ν. 4075/2012 «Θέματα Κα¬ 
νονισμού Ασφάλισης ΙΚΑ-ΕΤΑΜ, Ασφαλιστικών Φορέων, 
προσαρμογή της νομοθεσίας στην Οδηγία 2010/18/ΕΕ 
και λοιπές διατάξεις» (ΦΕΚ 89/Α'), 

γ. Του Ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της ΟΔΗΓΙΑΣ 2011/85/ 
ΕΕ) - Δημόσιο Λογιστικό και άλλες διατάξεις» (ΦΕΚ 143/ 
Α728.06.2014) 

δ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Οργανα (Π.δ. 63/2005, 
ΦΕΚ 98Α'). 

2. την αριθμ. Υ59/16.2.2015 «Ανάθεση αρμοδιοτήτων 
στον Αναπληρωτή Υπουργό Οικονομικών Δημήτριο Μάρ- 
δα» (ΦΕΚ 256/Β/20-02-2015), 

3. Την ανάγκη παροχής έκτακτης εργασίας από τους 
υπαλλήλους του πρώην Υπουργείου Δημόσιας Τάξης 
και Προστασίας του Πολίτη, για την αντιμετώπιση των 
αυξημένων εργασιών για τη διενέργεια του Δημοψηφί¬ 
σματος της 5ης Ιουλίου 2015. 

4. Το γεγονός ότι η εργασία αυτή, λόγω της φύσης 
και του όγκου της δεν είναι δυνατόν να αντιμετωπισθεί 
από τους παραπάνω υπαλλήλους μέσα στο κανονικό 

ωράριο εργασίας τους και παρίσταται ανάγκη απα¬ 
σχόλησή τους πέραν του ωραρίου αυτού και κατά τις 
εξαιρέσιμες ημέρες και νυκτερινές ώρες, πέραν των 
κυρίων καθηκόντων απασχόλησής τους. 

5. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού, των 
Ειδικών Φορέων του πρώην Υπουργείου Δημόσιας Τάξης 
και Προστασίας του Πολίτη: 43-110 «ΕΛΛΗΝΙΚΗ ΑΣΤΥ¬ 
ΝΟΜΙΑ», 43-120 «ΠΥΡΟΣΒΕΣΤΙΚΟ ΣΩΜΑ», 43-620 «Γ.Γ. 
ΠΟΛΙΤΙΚΗΣ ΠΡΟΣΤΑΣΙΑΣ» του ΚΑΕ 5262, το ύψος της 
οποίας ανέρχεται στο ποσό των τεσσάρων εκατομμυρί¬ 
ων πεντακοσίων σαράντα πέντε χιλιάδων (4.545.000,00) 
Ευρώ περίπου, αποφασίζουμε: 

1. Εγκρίνουμε την καταβολή αποζημίωσης για την πα¬ 
ροχή έκτακτης εργασίας κατά το χρονικό διάστημα από 
28.6.2015 έως 05.7.2015, στο πλαίσιο της διενέργειας του 
Δημοψηφίσματος της 5ης Ιουλίου 2015, για μέχρι εξήντα 
οκτώ χιλιάδες πεντακόσιους (68.500) υπαλλήλους συνο¬ 
λικά, που υπηρετούν στο πρώην Υπουργείο Δημόσιας 
Τάξης και Προστασίας του Πολίτη και ειδικότερα:. 

α. Στους εν ενεργεία Αξιωματικούς, Ανθυπαστυνό- 
μους, Αρχιφύλακες Υπαρχιφύλακες, Αστυφύλακες και 
Δόκιμους Υπαστυνόμους, Αρχιφύλακες Αστυφύλακες 
της Ελληνικής Αστυνομίας και στους προς αυτούς αντί¬ 
στοιχους του Πυροσβεστικού Σώματος. 

β. Στο πολιτικό προσωπικό του πρώην Υπουργείου 
Δημόσιας Τάξης και Προστασίας του Πολίτη [Κλάδων 
ΠΕ, ΤΕ, ΔΕ και ΥΕ καθώς και στο προσωπικό αυτού με 
σχέση εργασίας ιδιωτικού δικαίου αορίστου και ορι¬ 
σμένου χρόνου όλων των κατηγοριών και ειδικοτήτων], 
καθώς και στους πρώην Δημοτικούς Αστυνομικούς, πλην 
εκείνων που είναι αποσπασμένοι σε άλλους φορείς του 
Δημόσιου Τομέα. 

γ. Σε (12) υπαλλήλους της Υπηρεσίας Δημοσιονομικού 
Ελέγχου και της Υπηρεσίας Επιτρόπου του Ελεγκτικού 
Συνεδρίου στο πρώην Υπουργείο Δημόσιας Τάξης και 
Προστασίας του Πολίτη, οι οποίοι λαμβάνουν εκλογική 
αποζημίωση εκατόν σαράντα (140,00) ΕΥΡΩ και η δαπά¬ 
νη θα βαρύνει τις πιστώσεις του Ειδικού Φορέα 43-110 
«Ελληνική Αστυνομία». 

δ. Στους εν ενεργεία Συνοριακούς Φύλακες και Εκπαι¬ 
δευόμενους Συνοριακούς Φύλακες. 

ε. Στους εν ενεργεία Ειδικούς Φρουρούς και Εκπαι¬ 
δευόμενους Ειδικούς Φρουρούς. 

στ. Στους Πυροσβέστες Πενταετούς Υποχρέωσης και 
Εκπαιδευόμενους Πυροσβέστες Πενταετούς Υποχρέ¬ 
ωσης. 

2. Δεν λαμβάνουν αποζημίωση όσοι δεν παρέχουν σχε¬ 
τικές υπηρεσίες κατά το χρονικό διάστημα από 28.6.2015 
έως 05.7.2015 και ειδικότερα: 

α. Όσοι από το ένστολο και πολιτικό προσωπικό, κα¬ 
θώς και τους πρώην Δημοτικούς Αστυνομικούς, ευρί- 
σκονται σε κατάσταση τέτοια, ένεκα της οποίας δεν 
εκτελούν ή απαγορεύεται να εκτελούν Υπηρεσία. 

β. Όσοι από το ένστολο και πολιτικό προσωπικό, κα¬ 
θώς και τους πρώην Δημοτικούς Αστυνομικούς, είναι 
τοποθετημένοι ή υπηρετούν με απόσπαση ή εκπαιδεύ¬ 
ονται στο εξωτερικό. 

γ. Όσοι από το ένστολο και πολιτικό προσωπικό, 
καθώς και τους πρώην Δημοτικούς Αστυνομικούς, ευ- 
ρίσκονται σε οποιαδήποτε άδεια, πλην αυτής που θα 
χορηγηθεί για την άσκηση εκλογικού δικαιώματος, της 


προβλεπόμενης ειδικής άδειας αιμοδοσίας και της συν¬ 
δικαλιστικής άδειας. 

δ. Οι ευρισκόμενοι σε κατάσταση “οίκοι νοσηλείας” 
και νοσηλευόμενοι σε νοσοκομεία. 

3. Με την επιφύλαξη της διάταξης του στοιχείου γ. 
του άρθρου 1, καθορίζουμε την ειδική αποζημίωση για 
τον καθένα από τους παραπάνω στο ποσό των εξήντα 
δύο (62,00 €) ΕΥΡΩ για όλο το παραπάνω διάστημα 
παροχής της έκτακτης εργασίας. Για όσους υπάρχει 
κώλυμα κατά την εκλογική περίοδο, για οποιονδήπο- 
τε λόγο, το επίδομα θα περικόπτεται ανάλογα με τις 
ημέρες κωλύματος. 

4. Η καταβολή της εν λόγω αποζημίωσης θα βαρύνει 
τους αντίστοιχους ΚΑΕ 5262 των παρακάτω Ειδικών 
Φορέων του πρώην Υπουργείου Δημόσιας Τάξης και 
Προστασίας του Πολίτη: 

Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» (ποσό 3.641.800€). 

Ε.Φ. 43-120 «ΠΥΡΟΣΒΕΣΤΙΚΟ ΣΩΜΑ» (ποσό 900.000€). 

Ε.Φ. 43-620 «ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣ¬ 
ΤΑΣΙΑΣ» (ποσό 3.200€) 

5. Η ανωτέρω αποζημίωση καταβάλλεται υπό την προ¬ 
ϋπόθεση ότι δεν έχει ληφθεί και άλλη αποζημίωση για 
τον ίδιο σκοπό. 

6. Η διαδικασία πληρωμής στους δικαιούχους, θα κα¬ 
θοριστεί με εσωτερικές διαταγές των οικείων Φορέων 
και Αρχηγείων. 

7. Η εν λόγω αποζημίωση υπόκειται στις νόμιμες κρα¬ 
τήσεις καθώς και σε φορολογία εισοδήματος. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 3 Ιουλίου 2015 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΝΙΚΟΛΑΟΣ ΒΟΥΤΣΗΣ ΔΗΜΗΤΡΙΟΣ ΜΑΡΔΑΣ 

-♦- 

Αριθμ. 22593 (3) 

Καθορισμός της ειδικής αποζημίωσης στα στελέχη του 
Λιμενικού Σώματος - Ελληνικής Ακτοφυλακής του 
Υπουργείου Οικονομίας, Υποδομών, Ναυτιλίας και 
Τουρισμού, για την έκτακτη απασχόλησή τους κατά 
τη διενέργεια του Δημοψηφίσματος της 5ης Ιουλί¬ 
ου 2015. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν. 4023/2011 «Διεύρυνση της άμεσης και συμμε¬ 
τοχικής δημοκρατίας με τη διενέργεια δημοψηφίσμα¬ 
τος» (ΦΕΚ 220Α'), 

β. Της παρ. 1 του άρθρου 131 του Π.δ. 96/2007, όπως 
αντικαταστάθηκε με την παρ. 10 του άρθρου 19 του 
Ν. 4071/2012 (ΦΕΚ 85 Α') και τροποποιήθηκε με την παρ. 
10 του άρθρου 58 του Ν. 4075/2012, δυνάμει των οποί¬ 
ων προβλέφθηκε η χορήγηση εκλογικής αποζημίωσης, 
μεταξύ άλλων, και στους υπαλλήλους του Υπουργείου 
Προστασίας του Πολίτη, στους οποίους συμπεριλαμ- 
βανόταν τότε το προσωπικό του Λιμενικού Σώματος- 
Ελληνικής Ακτοφυλακής σε περίπτωση αποδεδειγμένης 
απασχόλησης αυτών στην προπαρασκευή και τη διεξα¬ 
γωγή των βουλευτικών, δημοτικών και περιφερειακών 

εκλογών και των ευρωεκλογών, καθώς και σε κάθε άλλη 
εκδήλωση της λαϊκής ετυμηγορίας, τη συγκέντρωση, 
μετάδοση και έκδοση των σχετικών αποτελεσμάτων. 

γ. Του άρθρου 1 του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (ΦΕΚ 213 Α'). 

δ. Του άρθρου 1 παρ. 1 του Ν. 3922/2011 «Σύσταση 
Αρχηγείου Λιμενικού Σώματος-Ελληνικής Ακτοφυλακής 
και άλλες διατάξεις» (ΦΕΚ 35 Α'). 

ε. Του Π.δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ 141 Α'), 
όπως τροποποιήθηκε με τα Π.δ. 88/2012 (143 Α'), 94/2012 
(149 Α'), 98/2012 (160 Α') και 118/2013 (152 Α'). 

στ) του Ν. 4270/2014 «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ΕΕ) 
- δημόσιο λογιστικό και άλλες διατάξεις» (ΦΕΚ Α' 143), 
ζ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα (Π.δ. 63/2005, 
ΦΕΚ 98Α'). 

2. την αριθμ. Υ59/16.2.2015 «Ανάθεση αρμοδιοτήτων 
στον Αναπληρωτή Υπουργό Οικονομικών Δημήτριο Μάρ- 
δα» (ΦΕΚ 256/Β/20-02-2015) 

3. Το γεγονός ότι μεταφέρθηκαν αυτούσιες οι αρ¬ 
μοδιότητες του Λιμενικού Σώματος - Ελληνικής Ακτο¬ 
φυλακής από το Υπουργείο Προστασίας του Πολίτη 
στο Υπουργείο Ναυτιλίας και Αιγαίου και κατόπιν στο 
Υπουργείο Οικονομίας, Υποδομών, Ναυτιλίας και Τουρι¬ 
σμού, διατηρώντας για το Λιμενικό Σώμα τον ίδιο βαθμό 
συμμετοχής στην προπαρασκευή και ομαλή διεξαγωγή 
των εκλογών. 

4. Την από 15.05.2014 Γνώμη του Νομικού Συμβούλου 
του Κράτους στο Υπουργείο Εσωτερικών και Δ.Α. 

5. Την υπάρχουσα ανάγκη παροχής έκτακτης εργα¬ 
σίας από τα στελέχη του Λιμενικού Σώματος - Ελληνι¬ 
κή Ακτοφυλακή για την αντιμετώπιση των αυξημένων 
εργασιών διενέργειας του Δημοψηφίσματος της 5ης 
Ιουλίου 2015. 

6. Το γεγονός ότι οι εργασίες αυτές, λόγω της φύσης 
και του όγκου τους δεν είναι δυνατόν να αντιμετωπι- 
σθούν από το προσωπικό Λ.Σ.- ΕΛ.ΑΚΤ. εντός του κα¬ 
νονικού ωραρίου εργασίας τους και παρίσταται ανάγκη 
απασχόληση τους πέραν του ωραρίου αυτού και κατά 
τις εξαιρέσιμες ημέρες και νυκτερινές ώρες, πέραν των 
κυρίων καθηκόντων απασχόλησης τους. 

7. Το γεγονός ότι από την απόφαση αυτή προκαλεί- 
ται δαπάνη σε βάρος του κρατικού προϋπολογισμού, 
του Ειδικού Φορέα 41-140 «ΛΙΜΕΝΙΚΟ ΣΩΜΑ- ΕΛΛΗΝΙΚΗ 
ΑΚΤΟΦΥΛΑΚΗ», ΚΑΕ 5262, του προϋπολογισμού εξόδων 
του Υπουργείου Οικονομίας, Υποδομών, Ναυτιλίας και 
Τουρισμού, το ύψος της οποίας ανέρχεται στο ποσό 
των τετρακοσίων πενήντα πέντε χιλιάδων (455.000,00) 
Ευρώ, αποφασίζουμε: 

1. Εγκρίνουμε την καταβολή ειδικής εκλογικής αποζημίω¬ 
σης για την παροχή έκτακτης εργασίας, στα πλαίσια της 
διενέργειας του Δημοψηφίσματος της 5ης Ιουλίου 2015, σε: 


α. επτά χιλιάδες διακόσιους τριάντα έξι (7.236) εν 
ενεργεία Αξιωματικούς, Ανθυπασπιστές, Υπαξιωματι- 
κούς, Λιμενοφύλακες καθώς και τους Δόκιμους Αξιωμα¬ 
τικούς - Υπαξιωματικούς - Λιμενοφύλακες του Λιμενικού 
Σώματος - Ελληνικής Ακτοφυλακής και 

β. δέκα έξι (16) πολιτικούς υπαλλήλους της Υπηρεσίας 
Δημοσιονομικού Ελέγχου και της Υπηρεσίας Επιτρό¬ 
που του Ελεγκτικού Συνεδρίου στο Υπουργείο Οικο¬ 
νομίας, Υποδομών, Ναυτιλίας και Τουρισμού, οι οποί¬ 
οι Λαμβάνουν εκλογική αποζημίωση εκατόν σαράντα 
(140,00) ΕΥΡΩ και η δαπάνη θα βαρύνει τις πιστώσεις 
του Ειδικού Φορέα 41-140 «Λιμενικό Σώμα - Ελληνική 
Ακτοφυλακή», ΚΑΕ 5262, του προϋπολογισμού εξόδων 
του Υπουργείου Οικονομίας, Υποδομών, Ναυτιλίας και 
Τουρισμού. 

2. Δεν λαμβάνουν την ειδική εκλογική αποζημίωση 
όσοι δεν παρέχουν σχετικές υπηρεσίες και ειδικότερα: 

α. όσοι από το ένστολο και το πολιτικό προσωπικό 
ευρίσκονται σε κατάσταση τέτοια, ένεκα της οποίας 
δεν εκτελούν ή απαγορεύεται να εκτελούν υπηρεσία, 
β. όσοι από το ένστολο και το πολιτικό προσωπικό 
είναι τοποθετημένοι ή υπηρετούν με απόσπαση ή εκ¬ 
παιδεύονται στο εξωτερικό, 

γ. όσοι από το ένστολο και το πολιτικό προσωπικό 
βρίσκονται σε οποιαδήποτε άδεια, πλην αυτής που θα 
χορηγηθεί για την άσκηση εκλογικού δικαιώματος, της 
προβλεπόμενης ειδικής άδειας αιμοδοσίας και της συν¬ 
δικαλιστικής άδειας, 

δ. οι ευρισκόμενοι σε κατάσταση “οίκοι νοσηλείας” και 
νοσηλευόμενοι σε νοσοκομεία, 

ε. για όσους εκ των ανωτέρω δικαιούχων θα υπάρξει 
κώλυμα κατά την περίοδο διεξαγωγής του Δημοψηφί¬ 
σματος της 5ης Ιουλίου 2015, για οποιονδήποτε λόγο, 
το επίδομα θα περικόπτεται ανάλογα με τις ημέρες 
κωλύματος. 

3. Με την επιφύλαξη της διάταξης του στοιχείου β του 
άρθρου 1, καθορίζουμε την ειδική εκλογική αποζημίωση 
για τον καθένα από τους παραπάνω στο ποσό των 
εξήντα δύο ευρώ (62,00 €). Η εν λόγω αποζημίωση στο 
προσωπικό των εκλογικών συνεργείων της απόφασης 
αυτής θα βαρύνει τις πιστώσεις του προϋπολογισμού 
εξόδων του Υπουργείου Οικονομίας, Υποδομών, Ναυτι¬ 
λίας και Τουρισμού και του ΚΑΕ 5262 του Ειδικού Φορέα 
41-140 «Λ.Σ.-ΕΛ.ΑΚΤ.» (ποσό 455.000,00 €). 

4. Η εν λόγω αποζημίωση υπόκειται στις νόμιμες κρα¬ 
τήσεις καθώς και σε φορολογία εισοδήματος. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 3 Ιουλίου 2015 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΝΙΚΟΛΑΟΣ ΒΟΥΤΣΗΣ ΔΗΜΗΤΡΙΟΣ ΜΑΡΔΑΣ 

